Dolina Białego

Dolina Białego je zalesnená podhôľna dolina v poľských Západných Tatrách, medzi chrbtami Krokwi a Sarnej Skały.

 Poloha a popis doliny 
Je dlhá  a má plochu . Ohraničená je:
 na západe chrbtom začínajúcim spod steny Długieho Giewontu, kde je Wyżnia Sucha Przełęcz, Sucha Czubka, Niżnia Sucha Przełęcz, Suchy Wierch, Czerwona Przełęcz a Sarnia Skała. Potom pokračuje severovýchodným hrebeňom Sarniej Skały s vyvýšeninami Zawieszka, Łomik a Kopa nad Białym,
 na juhu a juhovýchode je ohraničená časťou hrebeňa Długieho Giewontu, od Juhaskej Kopy cez Wyżnie Wrótka a Turniu nad Białem po Wrótka a potom Kalackou Kopou, Białym Grzbietem a Niżniou Przełęczou Białego,
 na východe ju ohraničuje Mała Krokiew, Siwarowe Siodło, Krokwa a jej severozápadné rameno.

Dolina Białego sa začína vo výške okolo  pri Drodge pod Reglami. Má tvar rokliny, v ktorej na východe sa týčia bralá Korycisk, na západe Kazalnice. Hornú časť doliny rozdeľuje krátky hrebienok Zameczki a Igłą na dve oddelenia: Dolinu Suchu Giewoncku na západe a na bezmennú dolinku na východe.

 Geológia a hydrológia 
Dolina je vypreparovaná zo sedimnetárnych hornín, vápencov, dolomitov a bridlíc. Je prevažne úzka, s hlbokými zárezmi krasového charakteru, najmä v dolnej časti Kazalnice, ktorú nazvali Kotłe. V doline sa nachádzajú rôzne skalné formácie. Na Białom Potoku sú početné prahy, neveľké vodopády a ľadovcové hrnce.

 Príroda 
Vegetácia má podhôľny, subalpínsky charakter. Prevládajú smrekové, bukové a jedľové porasty. Na začiatku doliny je jedno z najnižšie položených stanovíšť kosodreviny () a na hornej hranici lesa rastú skupiny límb. Keďže masív Giewontu zatieňuje dolinu, jej klimatické pomery sú veľmi surové, i keď dolina nie je vo vysokej nadmorskej výške. Má jedinečnú flóru. Donedávna tu rástla sklenobyľ bezlistá (Epipogium aphyllum) (jej výskyt v tomto čase nebol potvrdený, pravdepodobne vyhynula), vyskytuje sa tu pichliač belohlavý (Cirsium eriophorum), borovica rhaetica (Pinus rhaetica), všivec karpatský (Pedicularis hacquetii) a skalník plstnatý (Cotoneaster tomentosus). Príroda v doline je od roku 1954 prísne chránená.

 História 
Horná časť doliny v minulosti patrila do pastierskej Hali Białe. Na začiatku 50-tych rokov 20. storočia v doline geológovia skúmali pravdepodobné ložiská uránovej rudy. Vyhĺbili dve prieskumné štôlne. V tom čase dolinu uzavreli a prísne strážili. Vstup do dolnej štôlne (má dĺžku 270 m) sa nachádza pri  žlto značenom turistickom chodníku. Je zamrežovaný. Horná štôlňa je vo výške . Je dlhá 400 m.

 Turistika 
  – od vstupu do doliny okolo doliny Białego Potoka pod úbočiami Igły na Ścieżki nad Reglami.
 Čas túry: 1:10 h, ↓ 55 min.
 Turistická značka čierna – Ścieżka nad Reglami vychádza z Kuźnic cez Przełęcz Białego ku križovatke so žltou značkou a potom ďalej cez Czerwonu Przełęcz na Polanu Strążysku.
 Čas túry z Kalatówek na chodník so žltou značkou: 1:10 h, rovnaký čas aj naspäť.
 Čas túry od žltej značky na Czerwonu Przełęcz: 15 min, ↓ 10 min.

V súčasnosti dolinu navštevuje približne 5% turistov z celkového počtu, prichádzajúcich do poľských Tatier.

 Galéria 

 Iné projekty 

 Externé odkazy 
 Poloha na turistickej mape

 Zdroj 

Kategória:Doliny poľských Tatier